ועדת הכספים, כנסת 20, פרוטוקול מספר 59, 2015-08-03 11:30

משה גפני: שלום לכולם, אני מתכבד לפתוח את הדיון.

משה גפני: הצעה לסדר לחבר הכנסת איתן ברושי.

איתן ברושי: אני רוצה לומר לך, אדוני היושב ראש, ששר האוצר ומשרד האוצר מזלזלים בך ובנו.

איתן ברושי: היתה פה החלטה מאד חשובה פה אחד שאנחנו מבקשים לבטל את המסים על העובדים הזרים.

איתן ברושי: זה אפילו לא מופיע כרמז, בחוק ההסדרים.

איתן ברושי: אני מבקש שהוועדה תאמר לשר האוצר שהיא לא תדון בבקשות שלו בנושא חוק ההסדרים והתקציב עד שלא יבצעו את ההחלטה שאתה הובלת, לביטול של המסים על העובדים הזרים.

איתן ברושי: הדבר הזה לא עולה על הדעת.

משה גפני: כן, הייתי צריך לדבר בשבוע שעבר, ולא דיברתי, אני אדבר על זה.

איתן ברושי: האם אתה מוכן לאשר שאנחנו לא נדון בבקשות של האוצר - - -

משה גפני: אני לא יכול לאשר שלא נדון, מפני שאני אף פעם לא מאיים, בדברים כאלה, אבל הם יבינו את זה ממני במלוא החריפות.

משה גפני: אני הולך לדבר אתו, בסדר גמור.

איתן ברושי: תודה.

משה גפני: אנחנו עוברים לסעיפים הראשונים בסדר היום – תקנות הדרכונים.

משה גפני: מי מציג, בבקשה?

<אירית וייסבלום: אנחנו מביאים לאישור הוועדה תיקון לתקנות הדרכונים, תקנות האזרחות ותקנות השמות.

<אירית וייסבלום: המהות שהתיקון מביא זו הטבה לחיילים שמשרתים בשירות סדיר, שעל האגרות הנקובות בתיקונים שעומדים פה על הפרק החיילים ישלמו 50% מסכום האגרה שמשלם כל תושב אחר, בדומה להפחתה שעשינו לחיילי מילואים בשנת 2009, אז זה היה מכוח החלטת ממשלה.

<אירית וייסבלום: עכשיו אנחנו באים ואומרים שאנחנו מבקשים לתת את אותה הטבה לחיילים שמשרתים בשירות סדיר.

משה גפני: המילואים זה היה בהחלטת ממשלה?

משה גפני: למה השוני המשפטי?

<אירית וייסבלום: היתה החלטת ממשלה גורפת לגבי אגרות של כל משרדי הממשלה, אני לא יודעת איך כל משרד יישם את זה.

<אירית וייסבלום: אנחנו הבאנו בהתאם להחלטת הממשלה אז, את התיקון.

<שגית אפיק: הובא תיקון לתקנות, תוקן כאן.

<אירית וייסבלום: היום אנחנו מבקשים להחיל את אותה הטבה גם לגבי חיילים שמשרתים בשירות סדיר, מתוך הבנה שהחיילים האלה עושים שירות חשוב למדינה, מסכנים את עצמם - - -

משה גפני: על מה נותנים 50%?

<אירית וייסבלום: יש בכל תקנה את הסעיפים הרלבנטיים, אנשי המקצוע יוכלו להציג, אם הוועדה מבקשת.

<עמוס ארבל: אני מנהל אגף מרשם ומעמד ברשות האוכלוסין.

<עמוס ארבל: לגבי תקנות הדרכונים אנחנו מדברים על דרכון רגיל, דרכון עסקי – עם מספר עמודים כפול, ותעודת מעבר למי שאינו זכאי לדרכון, שגם היא מחייבת אגרה.

<עמוס ארבל: בנוסף אנחנו מדברים גם על דרכון במעבר הגבול, שזו הנפקה מיוחדת, או חריגה, במקרים דחופים שחייל נדרש או מבקש לצאת מהארץ, ובמקרים מיוחדים יש גם הארכה של תוקף דרכון בתחנת המעבר, בגבול – בנתב"ג או כל מקום אחר - שגם על פי חוק, מחויבת באגרה.

<עמוס ארבל: לגבי שמות - - -

אורי מקלב: המחיר ללא הנחה הוא 840?

אורי מקלב: בדרכון, בתחנת גבול.

<עמוס ארבל: כן.

אורי מקלב: אזרח רגיל שבא היום לשדה התעופה, להאריך דרכון - - -

<עמוס ארבל: 840 ועוד 280 – זה 1,120.

<עמוס ארבל: התוספת זה 840.

<עמוס ארבל: 280 זה דרכון רגיל, לכל אדם, בלשכה, במידה וזה לא מתבצע בתחנת הגבול.

משה גפני: אני רוצה לקבל דרכון.

משה גפני: למה אני צריך לחכות שבוע?

<עמוס ארבל: כי זמן התורים בתקופת הקיץ והיקף ה - - -

משה גפני: אני אישרתי את הסכום, שיידע חברי, חבר הכנסת מקלב.

משה גפני: הם רצו יותר כסף.

משה גפני: אני רוצה להבין, בעידן שלנו – אני צריך דרכון דחוף, מהיום למחר.

משה גפני: למה אני צריך להיענש על זה?

משה גפני: למה אתם לא יכולים להיות מאורגנים ולתת לי את הדרכון?

משה גפני: מה בדיוק הבעיה?

משה גפני: הכל ממוחשב.

משה גפני: למה צריך לשלם סכום כזה?

<עמוס ארבל: תהליך הנפקת הדרכון הוא לא ממוחשב.

<עמוס ארבל: בפרויקט הביומטרי הוא ממוחשב.

<עמוס ארבל: הרגיל, בלשכה - - -

משה גפני: בביומטרי אתה מקבל בסוף דרכון עם תמונה של מישהו אחר, עזוב את הביומטרי.

<עמוס ארבל: לא נכון.

משה גפני: לא חשוב.

משה גפני: למה אני, בעידן הזה, אם אני הולך לנתב"ג ורוצה להוציא את הדרכון מהר, למה אני צריך לשלם קנס של 840 שקל.

<עמוס ארבל: ראשית, אנחנו לא מענישים.

משה גפני: זה עונש.

משה גפני: הרי אני משלם על הדרכון ראגיל.

<עמוס ארבל: האזרח הנורמטיבי רגיל לכך, או צריך להיות כך שכשהוא נוסע לחוץ לארץ הוא צריך להתארגן מראש על מנת לבואו לעשות דרכון.

<עמוס ארבל: אי אפשר שיכניס את מערכת הלשכה, שגם כך היא עם פערי כוח אדם ורק בשבוע שעבר הופיע תצלום של התור הנוראי שברחוב יפו בתל אביב.

אורי מקלב: אם הוא קיבל ידיעה שאבא שלו חולה והוא צריך - - -

<שגית אפיק: יש החרגה מטעמים הומניטריים.

<עמוס ארבל: במקרים האלה של אדם חולה, או שצריך להטיס מישהו מעכשיו לעכשיו, אז ראשית, יש סמכות למנהל לשכה לתת דרכון מעכשיו לעכשיו, ושנית, יש סמכות למנהל נתב"ג לפטור אותו מהתוספת, והוא ישלם רק את האגרה הרגילה, כך שהעניין הזה די פתור.

<עמוס ארבל: אבל אדם שבא ואומר שקנה כרטיס בדקה התשעים, ולא ידע שהדרכון שלו לא בתוקף, והוא צריך עכשיו דרכון – הוא צריך לשלם.

<עמוס ארבל: זה באישור הוועדה הזו שאישרה.

אורי מקלב: אבל אגרה, במהותה, בשונה מדברים אחרים, ממיסוי, באה לשקף הוצאות.

אורי מקלב: מה ההוצאה שהיא פי 4 בהנפקה במעבר הגבול?

אורי מקלב: אגרה אי אפשר לקבוע בגלל קנס או לא קנס.

אורי מקלב: אגרה, לפי החוק, בשונה ממיסוי, בהגדרתה היא באה לשקף את ההוצאה שיש באותו שירות.

<שגית אפיק: יש לה אלמנט, זה נכון, שצריך להיות קשור לשירות שניתן.

<שגית אפיק: היה על זה דיון ארוך כשהם ביקשו את התשלום הזה.

<שגית אפיק: אנחנו סברנו - - -

<עמוס ארבל: תחנת הגבול בנתב"ג, תפקידה לא להנפיק דרכונים.

<עמוס ארבל: התפקיד שלה לבצע תהליך בקרה בבדיקת כניסה ויציאה מהארץ.

אורי מקלב: אין לי ספק שאם הוועדה תבקש מהמ.מ.מ או כל מוסד מחקרי אחר, לראות מה הנוהג בעולם, באירופה, בהנפקה כזו, מה ביחס למחיר הרגיל - - - נראה את הפערים.

אורי מקלב: אני לא חושב שקיים דבר כזה.

אורי מקלב: אם אז אישרנו את זה, כדי לתת את ממד ההרתעה, גם אם זה עולה כפול - - -

<עמוס ארבל: יש חלק מהמדינות שאין בכלל את השירות הזה בתחנות המעבר.

איתן ברושי: ממה אתה מופתע?

איתן ברושי: כשנאמר שתהיה שביתה של עובדי מדינה, וזה קורה לא פעם, התשובה היתה שדרכון יוציאו בשדה התעופה, במחיר המופקע.

איתן ברושי: שאם משרד הפנים שובת, וזה קורה לו, מדי פעם, והאזרחים נפגעים מההשבתה, כי אין שביתות שמחות, אז שולחים אותם לנתב"ג ושם משלמים את הקנס הכפול.

<אירית וייסבלום: אני מבקשת לציין בהקשר של השאלות שנשאלו, לגבי הנושא של מה האגרה יכולה או אמורה לשקף, שאנחנו נתקפנו בבג"ץ על סוג אגרה אחר ש - - -

<שגית אפיק: - - - והוועדה בסוף מצאה פשרה, את מדברת על זה?

<אירית וייסבלום: כן, אבל שם בג"ץ קבע שאפשר, באמצעות אגרה, גם להכווין התנהגות של ציבור, וגם לשקף מדיניות ואם אנחנו סבורים, בהקשר הזה, שאזרחים אמורים להצטייד בדרכון מראש - - -

משה גפני: לא נהוג לעשות דבר כזה.

<אירית וייסבלום: בג"ץ אישר את הנושא הזה.

משה גפני: אז מה אם בג"ץ אישר, אבל לא נהוג - - -

<אירית וייסבלום: וגם הותקפנו על האגרה הזו בניסיון לתביעה ייצוגית - - -

משה גפני: אני הייתי המפשר בעניין הזה.

משה גפני: אתם דרשתם פי שלוש ובסוף הגענו לאמצע, ואישרתי לכם שאם אבדה לו או נקרעה לו תעודת הזהות, שהוא ישלם לא כמו שמשרד הפנים ביקש, אבל שישלם פחות, אך זה יותר מהרגיל.

משה גפני: אז עכשיו את משתמשת בזה כאילו זה סוג של הענשה?

<אירית וייסבלום: לא אמרנו שזו הענשה.

משה גפני: זאת הדוגמה שאת מביאה.

משה גפני: מי לא קיבל הטבה, בתקנות האלה?

<עמוס ארבל: כל אדם שאינו חייל.

<עמוס ארבל: מילואימניקים קיבלו בשנת 2009 במסגרת החלטה ממשלתית.

משה גפני: איזה סוג של שירותים לא קיבלו הטבה?

<עמוס ארבל: אדם שאיבד את הדרכון, אדם שהשחית את הדרכון.

משה גפני: אלה שני דברים שונים.

משה גפני: השחית –הבנתי.

משה גפני: למה אדם שאיבד לא מקבל הטבה?

<עמוס ארבל: כי חשבנו שהוא צריך לשמור על הדרכון שלו.

<עמוס ארבל: רק אם יש לך דרכון שהסתיים לו התוקף - - - זה גם מסר ש- - -

משה גפני: השחית אני מבין, אבל איבד?

<שגית אפיק: אבל חיילים נוהגים לאבד.

<שגית אפיק: הם נוסעים ברכבות, בתחבורה ציבורית.

משה גפני: אם חייל איבד את הדרכון, הוא לא מקבל את ההטבה הזו?

<עמוס ארבל: לא.

משה גפני: למה?

<עמוס ארבל: ציינתי, כי דרכון דינו להישמר, והוא צריך להישמר על ידי האזרח.

<עמוס ארבל: צריך לשים אותו בכספת או במקום שהוא יידע ששם - - - הוא לא מסתובב אתו בגדוד, עם הדרכון.

<עמוס ארבל: הדרכון בבית.

<עמוס ארבל: זו לא תעודת זהות או תעודת חייל שהיא עליו.

מכלוף מיקי זוהר: יש חשיבות מאד גדולה בשמירת הדרכון – זה מוצר שחשוף למצב של זיופים, הרי אם מישהו מאתר דרכון, וזה נופל לידיים לא טובות, אפשר בעבודה לא כל כך מאומצת להפוך אותו לדרכון מזויף, ולכן יש חשיבות שאזרח ישמור על זה, בצורה כפולה ומכופלת.

מכלוף מיקי זוהר: אגב, 280 שקל, אני חייב לציין שזה לא כוח הרתעתי כל כך גדול לאזרח לשמור על הדרכון שלו.

<שגית אפיק: לא, על אובדן משלמים יותר.

<שגית אפיק: משלמים כפול – 580.

מכלוף מיקי זוהר: אז על מה משלמים 280?

<שגית אפיק: על הנפקה רגילה.

מכלוף מיקי זוהר: אז על זה, על הנפקה רגילה, אני לא חושב שיש טעם לשלם.

מכלוף מיקי זוהר: דווקא - - -

<שגית אפיק: לא, לא.

<שגית אפיק: התקנות האלה עוסקות במתן הנחה של 50% לחיילים עבור השירותים שנזכרו כאן, שבין היתר זה גם הנפקת דרכון.

<שגית אפיק: אחד השירותים שלא מקבל את ההנחה זה דרכון שאבד, הושחת או נגנב.

<שגית אפיק: על זה נשאלה השאלה - האם לתת או לא לתת את ה-50% גם בעד השירות הזה.

<אלי לוי: אני רוצה להוסיף, בבקשה, שבמקרה של אובדן דרכון, כשמנהל הלשכה מתרשם שהאובדן לא היה בהתרשלות של בעל הדרכון, הוא רשאי לפטור אותו מהתוספת, ואז הוא - - - למשל, אם למישהו נפרץ הבית וגנבו לו דרכונים מהבית, והוא מגיע ללשכה ומביא אישורים על כך.

<אלי לוי: בוודאי שלא יגבו ממנו את התוספת לאגרה, כי הוא לא - - -

משה גפני: אפילו במקרה שאבד אבל יש לו סיבה - - -

<אלי לוי: יש לו סיבה, אם הוא הביא אישורים ומסמכים, כתוב בתקנות שיש סמכות לפטור.

אורי מקלב: כשאתה אומר היום דרכונים – האוזניים מזדקפות, כי כמו שאתם יודעים שזמן הגעת הדרכון יכול לקחת שבועיים ושלוש, בתוספת, גם אם זה הארכה, כששולחים את זה בדואר ישראל - - -

<עמוס ארבל: מתחייבים ל-10 ימים.

<עמוס ארבל: הבעיה היא הדואר, לא אנחנו.

אורי מקלב: בחלק מהסיבות זה גם דואר, לכן קורים מצבים שזה לא בגלל אשמת האזרח, אלא המציאות הזו – שזה פעם דואר ישראל, פעם לחץ בלשכות המרשם, אנשים מקבלים את זה אחרי הרבה שעות, הם נאלצים לבוא לשדה התעופה ולהנפיק שם דרכון, וגם אם זה גורם הרתעה, עדיין זה גבוה מאד, ואני חושב שהעובדה היא שאנשים מתלוננים על כך, אין הרבה אנשים שעומדים בתור להנפיק בנמל התעופה.

אורי מקלב: אני דווקא רוצה להציע הצעת ייעול – אנשים שעומד לפוג תוקף הדרכון שלהם, אתם הרי לא רוצים שהם יגיעו ברגע האחרון, תשלחו חצי שנה לפני כן הודעה.

אורי מקלב: בתקופות שאין הרבה לחץ בלשכות המרשם – גם לנתב את זה, לתקופות האלה, זה גם ימנע לחץ, גם ימנע מצב שאנשים ברגע האחרון ונאלצים לשלם מחיר גבוה.

אורי מקלב: הדברים האלה יאזנו בין הדרישה ובין מתן השירות שאתם יכולים לתת.

משה גפני: רבותי, לפני שנגיע לסיכום – יש עוד מי שרוצה להתייחס?

<עמוס ארבל: הצעתו של אדוני מקובלת, זה הולך להתבצע החל מהחורף הקרוב, בסביבות נובמבר.

משה גפני: רגע,.

משה גפני: אל"ף, אני מברך אתכם על כך שאתם נעניתם לבקשתו של חבר הכנסת מקלב ובחורף אתם עומדים לבצע את זה, שזה יעלה פחות כיוון שאין לחץ.

משה גפני: זה מה שאמרתם?

<קריאה: לא, הנושא של ההודעה, של המכתב, של סיום התוקף.

<אלי לוי: זה יהיה במכתב או באס אמ אס, אנחנו עובדים על זה עכשיו.

משה גפני: אין יחס בין התשלום שאדם מגיע לנתב"ג וצריך לשלם על דרכון.

משה גפני: אני מדבר על זמני לחץ, לא על זמנים שאינם לוחצים, שאז – בסדר, מה שעשיתם זה בסדר גמור.

משה גפני: לא יכול להיות שאדם, על 280 שקל יצטרך לשלם תוספת של 840.

משה גפני: זה דבר שהוא לא סביר לחלוטין.

משה גפני: אני מבין שאי אפשר לשנות את זה עכשיו.

משה גפני: אני מבקש שתורידו את הסכום הזה, תורידו בחצי.

משה גפני: אם בן אדם יודע שאם הוא לא מוציא דרכון בזמן אז הוא ישלם עוד כסף, וזה הרבה, גם אם זה ירד לתוספת של 420, גם אז הוא יצטרך לשלם הרבה יותר כסף ממה שהוא משלם רגיל.

משה גפני: אם הוא בכל זאת נזקק לעניין הזה שהדרכון ייצא מהר – 420 שקל זה מספיק.

משה גפני: לא צריך יותר מזה.

משה גפני: אני מבקש להעביר את הבקשה הזו.

משה גפני: זה נראה לא סביר, הנושא הזה נראה לא סביר, שצריך לשלם 840 שקל.

משה גפני: אלא אם כן אתם אומרים שאתם משנים את כל הנושא של הנפקת דרכונים, באופן דרמטי, וזה לא יתקרב ל-10 ימים אלא יהיה 5-4 ימים.

משה גפני: אני לא מבין למה צריך כל כך הרבה זמן.

משה גפני: אבל כל עוד זה המצב, אני מבקש פשוט להפחית את הסכום, להפחית אותו בחצי.

משה גפני: בפעם הבאה שתבואו לכאן עם תקנות אני אשאל אתכם את השאלה הזאת.

משה גפני: אז תבואו עם זה, ואם אתם יכולים – תבואו מהר.

משה גפני: אנשים פונים.

משה גפני: אני לא נוגע בדבר כי לי אין דרכון.

משה גפני: בבקשה, תשאלי אותם את שלושת הדברים.

משה גפני: אז זה סיכמנו.

משה גפני: בחורף אתם מקצרים את התהליך - - -

אורי מקלב: שולחים מכתבים לכל מי שהדרכון שלו עומד לפוג.

אורי מקלב: או שמודיעים ב SMS.

אורי מקלב: איך אתם יודעים את מספרי הטלפונים הניידים?

<עמוס ארבל: אנשים נותנים לנו את המספר.

<שגית אפיק: אבל הוא מבקש עכשיו שלפני שעומד לפוג התוקף אתם תודיעו.

<שגית אפיק: מה, תבדקו בבקשה הקודמת שלו?

אורי מקלב: אתם אוגרים את המידע הזה?

אורי מקלב: אתם תדעו בעוד 10 שנים לשלוח לי את זה?

אורי מקלב: אם מישהו אחר מחזיק את המספר הזה בעוד 10 שנים?

<עמוס ארבל: אם הוא לא עדכן אותנו אנחנו לא יודעים.

אורי מקלב: לא ידעתי שאתם אוגרים את המספרים האלה, זה לא נמצא בתוך הטופס.

רחל עזריה: המדינה לא אחראית, אנחנו רוצים לעזור לאנשים אבל לא תפקידה של המדינה להגיע לכל אחד.

משה גפני: אז זה דבר אחד, ודבר שני, לגבי הבקשה שלנו, אנחנו מבקשים להפחית את הסכום של מי שמוציא דרכון בנתב"ג, להפחית בחצי.

משה גפני: גם אז לא תהיה התנפלות, כי 420 שקל זה גם סכום גדול על מנת שאדם יוציא אותו בלשכה שלו, ויוציא את זה נורמלי.

<אלי לוי: אני חייב להגיד שבכל שנה הוכפל מספר האנשים שמוציאים דרכון בנתב"ג - - -

משה גפני: כי אנשים היום עובדים מהר, היום עובדים במהירות, ואנשים רוצים לנסוע.

משה גפני: להפך, אתם צריכים לייעל את השירות.

<אלי לוי: עם הסכום הגבוה, בשנת 2013 היו 10,000 אנשים שהוציאו, ובשנת 2014 היו כבר 21 אלף.

משה גפני: מה זה אומר?

משה גפני: זה אומר שאדם אין לו ברירה, כי אתם נותנים את השירות אחרי הרבה ימים, והוא צריך לנסוע מהר.

משה גפני: פעם לא היו נוסעים מהר, הכל היה יותר לאט.

משה גפני: היום אדם רוצה לנסוע מהיום למחר.

<אירית וייסבלום: אבל אפשר לדאוג לחידוש דרכון כשהוא עומד לפוג, לא צריך לחכות לטיסה, או לרגע האחרון.

משה גפני: בסדר, אז אנחנו מדברים על מקרים כאלה שזה לא קורה.

רחל עזריה: אני רוצה להציע - פשוט להגיע היום להוציא דרכון זה כזה סיוט, שאנשים עושים הכל כדי להימנע מזה, ואז הם מגיעים לרגע האחרון.

מיכל בירן: האמת היא שהוצאתי דרכון אזרחי לפני חודש, זה היה בתקתוק, לא היה - - -

מיקי לוי: השירות הוא מצוין.

מיקי לוי: אתה תגרום לכך שחצי מעם ישראל יגיע לנתב"ג כדי להוציא דרכון.

משה גפני: אבל הוא צריך לשלם תוספת של 420 שקל.

<אירית וייסבלום: גם תוספת של 840 לא מרתיעה.

משה גפני: אז תוציאו תוך 48 שעות.

משה גפני: בסוף אנחנו הופכים להיות הנאשמים?

משה גפני: אתם הנאשמים.

משה גפני: גם הסכום הזה הוא גבוה מדי.

משה גפני: יש אנשים רגילים שהסכום הזה אצלם הוא מאד גבוה ואין להם ברירה.

משה גפני: אני מבקש לחתוך את הסכום בחצי וגם אז, אם אדם בא הוא יודע שהוא צריך לשלם עוד כסף.

משה גפני: עיגול סכומים, בבקשה.

<שגית אפיק: אנחנו מבקשים להוסיף את עיגול הסכומים כך שיהיה עיגול כלפי מטה.

<שגית אפיק: אני מבינה שזה מקובל עליכם.

<אירית וייסבלום: אין לנו התנגדות.

<אירית וייסבלום: אני מבינה שהנציג של האוצר - - -

משה גפני: אפילו על אגורות אתם צריכים את האוצר?

<שגית אפיק: לא, לא.

<שגית אפיק: זה עניין שהוא כבר בשגרה, שאנחנו מוסיפים את זה לסעיפים בתקנות של אגרות.

<שגית אפיק: רוצים כלפי מטה, בתיקון הספציפי הזה.

<שגית אפיק: הבקשה השניה – יש לכם פה החרגה של חייל שהוא עריק, שהוא נתון במעצר, מרצה עונש מאסר.

<שגית אפיק: למעשה, אין בזה צורך כיוון שזה מופיע ממילא בחוק.

<שגית אפיק: אפשר להוריד את ה- - -

<אסף חלבני: ההגדרה שמצויה כרגע כנראה לא מעודכנת, כי - - -

<שגית אפיק: כי החוק תוקן, בינתיים.

<אסף חלבני: כן, והוספה לו הגדרה יותר חדה של מה זו "תקופה בלתי נמנית".

<אסף חלבני: אין בעיה, מבחינתנו - - -

<שגית אפיק: אז אתם מסכימים, בעצם, להוריד את כל סעיף קטן (ה).

<אסף חלבני: כן, רק צריך להוסיף: "...

<אסף חלבני: ולמעט יוצאי צבא, חייב להתייצב לשירות סדיר ולא התייצב ללא צידוק מספיק" - - -

משה גפני: תאמר שוב.

<אסף חלבני: משתמטים, בעצם.

<אסף חלבני: חייב להתייצב לשירות סדיר ולא התייצב ללא צידוק מספיק.

<אסף חלבני: ולהוסיף רק את ההגדרה של "יוצא צבא", כהגדרתו בחוק.

<שגית אפיק: בסדר.

משה גפני: ללא צידוק מספיק הכוונה היא שלא היה לו סידור, זאת אומרת – דחו לו - - -

<אסף חלבני: משתמטים.

משה גפני: והדבר האחרון – תחילה.

משה גפני: מתי זה מתחיל?

<אירית וייסבלום: פה אני מבינה שיש קושי מבחינת העברת הקבצים והממשק המחשובי.

<אירית וייסבלום: אנשי המקצוע יכולים להרחיב בעניין הזה.

<אירית וייסבלום: קודם הצעתי שאם אין פה סיכום שנוכל לעמוד בו, אם לא נוכל להתחייב על עוד חודשיים-שלושה, אז כדי שלא יקרה מצב שביום שבו התקנות אמורות להיכנס לתוקף, לא ניתן יהיה לתת את ההנחה ואנחנו נחטוף על זה את התביעות והנזקים, אז - - -

משה גפני: אנחנו צריכים לרשום תאריך.

משה גפני: אי אפשר להשאיר תקנות בלי תאריך.

<אירית וייסבלום: האמת היא שמשפטית לא חייבים לרשום תאריך.

<אירית וייסבלום: אפשר ביום הפרסום - - -

<שגית אפיק: אבל ביום הפרסום אתם תעמדו?

<עמוס ארבל: זה מאד תלוי בצה"ל.

<עמוס ארבל: יש בעיה של אבטחת המידע של העברת הקבצים.

<עמוס ארבל: הם מאד זהירים לתת לרשות האוכלוסין את כל שמות חיילי החובה בצה"ל.

<קרן זר אביב: התשתית המיכונית של העברת המידע בתהליך מתקדם.

<קרן זר אביב: אנחנו מעריכים שתוך חודשיים או פחות היא תושלם.

<קרן זר אביב: על הבעיות של - - - התגברנו - - -

משה גפני: אפשר לכתוב תאריך שבעוד חודשיים?

<קרן זר אביב: אני מעריכה שכן.

משה גפני: בסדר.

משה גפני: אז עוד חודשיים.

משה גפני: תקנות הדרכונים, התשע"ה-2015 עם התיקונים שאמרנו, עם הבקשה שביקשנו ועם השבח ששיבחנו אתכם.

משה גפני: מי בעד אישור התקנות?

משה גפני: הצבעה בעד אישור התקנות – פה אחד התקנות אושרו.

משה גפני: תודה, התקנות אושרו.

משה גפני: תקנות האזרחות (תיקון), התשע"ה-2015.

משה גפני: מי בעד?

משה גפני: מי נגד?

משה גפני: מי נמנע?

משה גפני: הצבעה בעד אישור התקנות – פה אחד התקנות אושרו.

משה גפני: תודה, התקנות אושרו.

משה גפני: תקנות השמות (תיקון), התשע"ה-2015.

משה גפני: מי בעד?

משה גפני: מי נגד?

משה גפני: אין.

משה גפני: מי נמנע?

משה גפני: הצבעה בעד אישור התקנות – פה אחד התקנות אושרו.

משה גפני: תודה רבה.

משה גפני: התקנות אושרו.

<שגית אפיק: כולם עם התיקונים שאמרנו.

משה גפני: וגם עם התיקון שהוסיף אסף חלבני.

מיכל בירן: אני באמת רוצה לפרגן לכם, עכשיו נזכרתי – הזמנתי באינטרנט, שלחתי מכאן בדואר רשום, קיבלתי לכנסת

משה גפני: כמה זמן זה לקח?

מיכל בירן: זה לא בער לי, אני חושבת ששבועיים, משהו כזה.

מיכל בירן: דרכון רגיל לחלוטין, בלי בקשות מיוחדות.

משה גפני: זה הרבה זמן.

<עמוס ארבל: אצל הצרפתים זה חודשיים, אדוני.

משה גפני: אבל בנושא הזה של הסכום שהוא גבוה, אני מבקש להוריד אותו.

משה גפני: אני מודה לכם, הישיבה נעולה.